Imtella' Diċembru 25, 2020 Illejla se jixxandar edizzjoni speċjali tal-programm 'Popolin', hekk kif se jkun mistieden il-President ta' Malta George Vella. Hekk kif ftit tal-ġranet ilu, numru ta' tfal staqsew diversi mistoqsijiet lill-Prim Ministru, illejla fl-okkażjoni tal-Milied se tkun qiegħda titwassal edizzjoni speċjali oħra tal-Programm 'Popolin'. Din id-darba il-President ta' Malta se jkun qiegħed jiġi mistoqsi numru ta' mistoqsijiet mit-tfal. Nistednukom issegwuna llejla biex flimkien nisimgħu l-mistoqsijiet li għamlu t-tfal u tweġibiet tal-President. 'Popolin' jixxandar illejla fis-7pm fuq TVM u TVMi.